_:nf91ace3581504dda9f0275f8a9315c24xb0
<http://schema.org/articleBody>
"\nСлужители на ГДНП – МВР, криминалисти от ОДМВР – Плевен и техни колеги от РУ Попово при ОДМВР – Търговище на 17 ноември нанесоха удар срещу телефонни измамници. Разбита е група, действала в Северна България. Двама са арестувани – 27-годишен жител на Попово и 31-годишна от плевенското село Ореховица. Те са работили по схемата за купуване на пелети по интернет. До момента са установени няколко жертви на територията на областите Плевен, Монтана и Търговище, набелязани на случаен принцип. Измамите са на стойност около 3 хиляди лева. Задържани са в Попово след активна работа на криминалистите. При обиск са иззети мобилни телефони, сим-карти, пари и веществени доказателства, свързани с тяхната престъпна дейност. Работата по случая продължава под надзора на Районна прокуратура – Плевен.\n"
<https://posredniknews.com/2021/11/18/%D0%B7%D0%B0%D0%B4%D1%8A%D1%80%D0%B6%D0%B0%D1%85%D0%B0-%D0%B4%D0%B2%D0%B0%D0%BC%D0%B0-%D0%B7%D0%B0-%D1%82%D0%B5%D0%BB%D0%B5%D1%84%D0%BE%D0%BD%D0%BD%D0%B8-%D0%B8%D0%B7%D0%BC%D0%B0%D0%BC%D0%B8-%D1%80/>